CELEX: 52020PC0179
Language: hu
Date: 2020-04-29
Title: Javaslat AZ EURÓPAI PARLAMENT ÉS A TANÁCS IRÁNYELVE az (EU) 2016/797 irányelvnek és az (EU) 2016/798 irányelvnek az átültetésre vonatkozó időszak meghosszabbítása tekintetében történő módosításáról

EURÓPAI BIZOTTSÁG
            Brüsszel, 2020.4.29.
            COM(2020) 179 final
            2020/0071(COD)
            Javaslat
            AZ EURÓPAI PARLAMENT ÉS A TANÁCS IRÁNYELVE
            az (EU) 2016/797 irányelvnek és az (EU) 2016/798 irányelvnek az átültetésre vonatkozó időszak meghosszabbítása tekintetében történő módosításáról
            (EGT-vonatkozású szöveg)
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A javaslat azon sürgősségi intézkedések részét képezi, amelyeket a Bizottság a Covid19-járvány által okozott rendkívüli helyzetre válaszul fogadott el. 
            
            
               Szokatlan módon a negyedik vasúti csomag műszaki pilléréről szóló (EU) 2016/797 és (EU) 2016/798 irányelv két lehetséges átültetési határidőt
                  1
                jelölt meg a tagállamok számára: 2019. június 16-át, vagy a Bizottságnak és az Európai Unió Vasúti Ügynökségének küldött értesítés esetén 2020. június 16-át. 2019-ben csak 8 tagállam ültette át mindkét irányelvet (BG, FI, FR, GR, IT, NL, RO, SI). 
            
            
               A Covid19-járványra tekintettel a fennmaradó 17 tagállam többsége az átültetési határidő elhalasztását kérte, arra hivatkozva, hogy nem tudják 2020. június 16-ig véglegesíteni a szükséges jogszabályokat. 
            
            
               A rendkívüli körülményekre tekintettel teljesen érthető, hogy a végleges átültetésre nem lehet 2020. június 16-ig sort keríteni. A jogbiztonság és a jogi egyértelműség biztosítása alapvető fontosságú, különösen a vasútipar és a negyedik vasúti csomag fő kedvezményezettjeinek számító vállalkozások számára. A Covid19-járvány a tagállami átültető intézkedések elfogadásának utolsó szakaszában következett be. A tagállamoknak egy három hónappal meghosszabbított határidőn belül le kell tudniuk zárni a folyamatot. A Bizottság ezért egy rövid, három hónapos határidő-hosszabbítást tart észszerűnek.
            
            
               Számos végrehajtási jogi aktus és felhatalmazáson alapuló jogi aktus került elfogadásra az (EU) 2016/797 irányelvvel és az (EU) 2016/798 irányelvvel összhangban. Ezek a kettős átültetési határidőt tükröző átmeneti rendelkezéseket és hatálybalépési határidőket tartalmaznak. A Bizottság módosításcsomagot fog javasolni ezekhez a végrehajtási jogi aktusokhoz, hogy összhangba hozza őket az átültetési határidőknek a javasolt irányelv elfogadását követő meghosszabbításával. A kapcsolódó felhatalmazáson alapuló jogi aktusok
                  2
                esetében az (EU) 2016/798 irányelv 6. cikkében meghatározott jelenlegi eljárás nem tenné időben lehetővé a meghosszabított átültetési határidőkkel való összehangolást. Ezért e javaslat jogalapot és egyszerűsített eljárást biztosít a későbbi összehangoláshoz. Ezáltal gondoskodni fog a jogi keret és a negyedik vasúti csomag műszaki pillére végrehajtásának koherenciájáról.
            
            
               A kezdeményezés nem része a célravezető és hatásos szabályozás (REFIT) programnak.
            
            
               •Összhang a szabályozási terület jelenlegi rendelkezéseivel
            
            
               
                  A javaslatok összhangban vannak a Bizottság által a Covid19-járvány negatív hatásainak enyhítése és leküzdése érdekében hozott átfogó sürgősségi intézkedésekkel. 
               
               
                  Ezen intézkedések elfogadása alapvető fontosságú az áru- és személyszállítás folytonosságának biztosításához.
               
            
            
               •Összhang az Unió egyéb szakpolitikáival
            
            
               A belső vasúti piac hatékony működése, az alapvető áruk, az utasok és a személyzet szabad áramlása, valamint a kapcsolódó szolgáltatások a vasúti társaságok, a pályahálózat-működtetők és a vasútipar gazdasági teljesítményétől, valamint a jogi és igazgatási keret megfelelő működésétől függnek. A Covid19-járvány negatív gazdasági következményei veszélyeztethetik a vasúti társaságok és a pályahálózat-működtetők pénzügyi stabilitását, és súlyosan negatív hatást gyakorolhatnak a közlekedési rendszerre és a gazdaság egészére. 
            
            
               A Bizottság kidolgozta az ún. 
               
                  „zöld sávok”
               
                koncepcióját a határok árufuvarozás előtti nyitvatartása és a forgalmi késedelmek csökkentése érdekében. Az utasok jogaira vonatkozóan iránymutatást készített, amelyet az általános helyzet további változásainak kezelése érdekében naprakészen fog tartani.
            
            
               Az irányelvek módosítása a tagállamok, a vasúti társaságok, a pályahálózat-működtetők és a vasútipar jelenlegi aggályaira igyekszik megoldást találni, ezért kiemelt jelentőséggel bír. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A kezdeményezés jogalapja az Európai Unió működéséről szóló szerződés 91. cikkének (1) bekezdése. 
            
         
         
            
               •Szubszidiaritás (nem kizárólagos hatáskör esetén) 
            
            
               A javaslat célját a tagállamok nem tudják kielégítően megvalósítani, mivel rájuk nézve kötelezőek az irányelvekben meghatározott átültetési rendelkezések, és nem tudják őket egyoldalúan módosítani. Ez a célkitűzés csak maguknak az irányelveknek a társjogalkotó általi módosításával érhető el.
            
            
               •Arányosság
            
            
               A javaslat arányos a válság okozta problémákkal, és nem lépi túl a folyamatban lévő Covid19-járvány hatásainak – az irányelvek átültetése céljából történő – enyhítésére irányuló célkitűzés eléréséhez szükséges mértéket.
            
            
               •A jogi aktus típusának megválasztása
            
            
               Céljának elérése érdekében a jogi eszköznek ugyanolyan formát kell öltenie, mint a módosítandó jogi aktusnak. A javaslat fő célja az átültetési határidőnek a tagállamok kérése szerinti módosítása. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Ez egy sürgős intézkedés, amelyet a Covid19-vírus okozta járvány hirtelen és előre nem látható kitörése és terjedése tett szükségessé. Ebből következik, hogy az intézkedés esetében a célravezető és hatásos szabályozás program nem releváns, és nem került sor utólagos értékelésre.
            
            
               •Konzultációk az érdekelt felekkel
            
            
               A sürgősségre való tekintettel nem kerülhetett sor hivatalos konzultációra az érdekelt felekkel. Azonban mind a tagállami hatóságok, mind az érdekelt felek megkeresték a Bizottságot, hogy az irányelvekkel összefüggésben fogadjon el megfelelő intézkedésekre irányuló javaslatot.
            
            
               •Szakértői vélemények beszerzése és felhasználása
            
            
               A fentebb kifejtett okok miatt a szakértői vélemények megfelelő összegyűjtésére a helyzet sürgősségéből adódóan nem volt lehetőség. A Bizottság a járványügyi körülmények alakulására vonatkozó tudományos bizonyítékok alapján hozza meg biztonsági intézkedéseit.
            
            
               •Hatásvizsgálat
            
            
               A helyzet sürgősségére való tekintettel hatásvizsgálat elvégzésére nem kerülhetett sor. 
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Nincs hatással az alapvető jogokra.
               
            
            
               4.KÖLTSÉGVETÉSI VONZATOK
            
         
         
            
               
                  Tárgytalan.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  A vasúti ágazat jogi egyértelműségére is közvetlen hatást gyakorló javasolt intézkedés megfelelő végrehajtásának biztosítása érdekében a Bizottság egy értesítési záradék bevezetését javasolja azon tagállamok számára, amelyek az átültetési határidő 2020. szeptember 16-ig történő meghosszabbítása mellett döntenek.
               
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               2020/0071 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS IRÁNYELVE
            
            
               az (EU) 2016/797 irányelvnek és az (EU) 2016/798 irányelvnek az átültetésre vonatkozó időszak meghosszabbítása tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 91. cikke (1) bekezdésére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Gazdasági és Szociális Bizottság véleményére
                  3
               , 
            
            
               tekintettel a Régiók Bizottságának véleményére
                  4
               , 
            
            
               rendes jogalkotási eljárás keretében,
            
            
               mivel:
            
            
               (1)Az (EU) 2016/797 európai parlamenti és tanácsi irányelv
                  5
                57. cikkének (1) bekezdésével és az (EU) 2016/798 európai parlamenti és tanácsi irányelv
                  6
                33. cikkének (1) bekezdésével összhangban a tagállamoknak 2019. június 16-ig meg kellett volna hozniuk azokat a törvényi, rendeleti és közigazgatási rendelkezéseket, amelyek az irányelvek vonatkozó rendelkezéseinek való megfeleléshez szükségesek. Az (EU) 2016/797 irányelv 57. cikkének (2) bekezdése és az (EU) 2016/798 irányelv 33. cikkének (2) bekezdése értelmében azonban a tagállamoknak lehetőségük volt az átültetésre vonatkozó időszak egy évvel történő meghosszabbítására.
            
         
         
            
               (2)Tizenhét tagállam értesítette a Bizottságot és az Európai Unió Vasúti Ügynökségét (a továbbiakban: Ügynökség) az (EU) 2016/797 és az (EU) 2016/798 irányelv átültetésére vonatkozó határidő 2020. június 16-ig történő meghosszabbításáról.
            
            
               (3)A Covid19-járvány által okozott rendkívüli és előre nem látható helyzet miatt ezen tagállamok némelyikének nehézségei adódtak a jogalkotási munka adott átültetési határidőn belüli befejezése terén, ezért fennáll a veszélye annak, hogy nem tudják tartani e határidőt. Egy ilyen mulasztás jogbizonytalansághoz vezethet a vasútipar, a nemzeti hatóságok és az Ügynökség számára a vasútbiztonságra és a kölcsönös átjárhatóságra vonatkozó jogszabályok tekintetében. Az, hogy a Covid19-járvány következtében egyes tagállamok nem tudják átültetni az irányelveket, nagyon káros következményekkel jár a vasúti ágazatra nézve. 
            
            
               (4)A vasútipar számára alapvető fontosságú a jogbiztonság és a jogi egyértelműség biztosítása azáltal, hogy adott esetben a tagállamok lehetőséget kapnak arra, hogy 2020. június 16-tól korlátozott ideig még a 2004/49/EK európai parlamenti és tanácsi irányelvet
                  7
                és a 2008/57/EK európai parlamenti és tanácsi irányelvet
                  8
                alkalmazzák. 
            
            
               (5)Mivel a Covid19-járvány a nemzeti átültető intézkedések elfogadásának utolsó szakaszában következett be, a tagállamok számára helyénvaló további három hónapot engedélyezni az átültetési folyamat befejezéséhez. 
            
            
               (6)Az (EU) 2016/797 irányelv és az (EU) 2016/798 irányelv átültetési határidejét három hónappal, 2020. szeptember 16-ig indokolt meghosszabbítani. A 2004/49/EK irányelv és a 2008/57/EK irányelv hatályon kívül helyezésének az (EU) 2016/797 irányelv 58. cikkében, illetve az (EU) 2016/798 irányelv 34. cikkében meghatározott időpontját szintén helyénvaló ennek megfelelően kiigazítani.
            
            
               (7)Az (EU) 2016/798 irányelv alapján számos, felhatalmazáson alapuló jogi aktust fogadtak el, amelyekben a korábbi átültetési határidők szerepelnek. A jelenlegi helyzetben ezeket a jogi aktusokat is össze kell hangolni az új átültetési határidővel. Egyszerűsített eljárásról kell rendelkezni azokban az esetekben, amikor rendkívül sürgős okokból felhatalmazáson alapuló jogi aktus módosítására van szükség. 
            
            
               (8)Az (EU) 2016/797 és az (EU) 2016/798 irányelvet megfelelően módosítani kell.
            
            
               (9)Az ezen irányelvben meghatározott intézkedések mielőbbi alkalmazásának lehetővé tétele érdekében az irányelvnek az Európai Unió Hivatalos Lapjában való kihirdetését követő napon hatályba kell lépnie,
            
            
               ELFOGADTA EZT AZ IRÁNYELVET:
            
            
               1. cikk
            
            
               Az (EU) 2016/797 irányelv a következőképpen módosul:
            
            
               1.Az 57. cikk a következő (2a) bekezdéssel egészül ki:
            
            
               „(2a)   Azok a tagállamok, amelyek a (2) bekezdéssel összhangban meghosszabbították az átültetésre vonatkozó időszakot, [2020. szeptember 16-ig] kiterjeszthetik a hosszabbítást. Átültető intézkedéseik ettől az időponttól lesznek alkalmazandók. Az érintett tagállamok erről legkésőbb az (EU) 2020/... irányelv hatálybalépését követő egy napon belül értesítik az Ügynökséget és a Bizottságot.”; 
            
            
               2.Az 58. cikk első bekezdésében: 
            
            
               a „2020. június 16.” szöveg helyébe a „2020. szeptember 16.” szöveg lép.
            
            
               2. cikk
            
            
               Az (EU) 2016/798 irányelv a következőképpen módosul:
            
            
               1.A szöveg a következő 6a. cikkel egészül ki:
            
            
               „6a. cikk
            
            
               A közös biztonsági módszerek hozzáigazítása a felülvizsgált határidőkhöz
            
         
         
            
               A Bizottság felhatalmazást kap arra, hogy a 27. cikk (7) bekezdésével összhangban felhatalmazáson alapuló jogi aktusokat fogadjon el annak érdekében, hogy a 6. cikk (6) bekezdése alapján elfogadott, felhatalmazáson alapuló jogi aktusok alkalmazási időpontjait hozzáigazítsa a 33. cikk (2a) bekezdésében meghatározott átültetési határidőhöz.”
            
            
               2.A 27. cikk a következő (7) bekezdéssel egészül ki:
            
            
               „(7) Az (1)–(6) bekezdéstől eltérve a Bizottság [az (EU) 2020/... irányelv hatálybalépésének napja]-tól/-től [2020. szeptember 16-ig] felhatalmazást kap a 6a. cikk szerinti, felhatalmazáson alapuló jogi aktusok elfogadására. Ehhez a 27a. cikkben előírt eljárást kell alkalmazni. ”
            
            
               3.A 27. cikk a következő (8) bekezdéssel egészül ki:
            
            
               „(8) A (2)–(6) bekezdéstől eltérve és a (7) bekezdés sérelme nélkül, amennyiben rendkívül sürgős okokból szükséges, az e cikk alapján elfogadott, felhatalmazáson alapuló jogi aktusokra a 27a. cikkben előírt eljárást kell alkalmazni.”
            
            
               4.A szöveg a következő 27a. cikkel egészül ki:
            
            
               „27a. cikk
            
            
               Sürgősségi eljárás 
            
            
               (1)Az e cikk alapján elfogadott, felhatalmazáson alapuló jogi aktusok haladéktalanul hatályba lépnek és alkalmazandók mindaddig, amíg az Európai Parlament vagy a Tanács a (3) bekezdésnek megfelelően nem emel ellenük kifogást. 
            
            
               (2)Amint a Bizottság e cikk alapján elfogad egy felhatalmazáson alapuló jogi aktust, arról egyidejűleg értesíti az Európai Parlamentet és a Tanácsot, és megindokolja a sürgősségi eljárás alkalmazását. 
            
            
               (3)Az Európai Parlament vagy a Tanács a 27. cikk (6) bekezdésében említett eljárásnak megfelelően kifogást emelhet a felhatalmazáson alapuló jogi aktus ellen. Ebben az esetben a Bizottság az Európai Parlament vagy a Tanács kifogásáról szóló határozatról való értesítést követően haladéktalanul hatályon kívül helyezi a szóban forgó, felhatalmazáson alapuló jogi aktust.”
            
            
               5.A 33. cikk a következő (2a) bekezdéssel egészül ki:
            
            
               „(2a)Azok a tagállamok, amelyek a (2) bekezdéssel összhangban meghosszabbították az átültetésre vonatkozó időszakot, [2020. szeptember 16-ig] kiterjeszthetik a hosszabbítást. Átültető intézkedéseik ettől az időponttól lesznek alkalmazandók. Az érintett tagállamok erről legkésőbb az (EU) 2020/... irányelv hatálybalépését követő egy napon belül értesítik az Ügynökséget és a Bizottságot. ”
            
            
               6.A 34. cikk első bekezdésében: 
            
            
               a „2020. június 16.” szöveg helyébe a „2020. szeptember 16.” szöveg lép.
            
            
               3. cikk
            
            
               Ez az irányelv az Európai Unió Hivatalos Lapjában való kihirdetését követő napon lép hatályba.
            
            
               4. cikk
            
            
               Ennek az irányelvnek a tagállamok a címzettjei.
            
            
               Kelt Brüsszelben, -án/-én.
            
         
         
            
               
                  az Európai Parlament részéről
                        
                        
                        a Tanács részéről
               
               
                  az elnök
                        
                        
                        az elnök
               
            
         
         
            
                  
                     (1)
                  
                        A vasúti rendszer Európai Unión belüli kölcsönös átjárhatóságáról szóló (EU) 2016/797 irányelv 57. cikke és a vasútbiztonságról szóló (EU) 2016/798 irányelv 33. cikke.
               
               
                  
                     (2)
                  
                        A Bizottság (EU) 2018/761 felhatalmazáson alapuló rendelete (2018. február 16.) az (EU) 2016/798 európai parlamenti és tanácsi irányelv alapján a nemzeti biztonsági hatóságok által az egységes biztonsági tanúsítvány vagy a biztonsági engedély kiadását követően végzett felügyelet céljára alkalmazandó közös biztonsági módszerek meghatározásáról és az 1077/2012/EU bizottsági rendelet hatályon kívül helyezéséről (HL L 129., 2018.5.25., 16. o.).A Bizottság (EU) 2018/762 felhatalmazáson alapuló rendelete (2018. március 8.) az (EU) 2016/798 európai parlamenti és tanácsi irányelv alapján a biztonságirányítási rendszerek követelményeire vonatkozó közös biztonsági módszerek meghatározásáról, valamint az 1158/2010/EU és az 1169/2010/EU bizottsági rendelet hatályon kívül helyezéséről (HL L 129., 2018.5.25., 26. o.).
               
               
                  
                     (3)
                  
                        HL C , ,  o.
               
               
                  
                     (4)
                  
                        HL C , ,  o.
               
               
                  
                     (5)
                  
                        Az Európai Parlament és a Tanács (EU) 2016/797 irányelve (2016. május 11.) a vasúti rendszer Európai Unión belüli kölcsönös átjárhatóságáról (átdolgozás) (HL L 138., 2016.5.26., 44. o.).
               
               
                  
                     (6)
                  
                        Az Európai Parlament és a Tanács (EU) 2016/798 irányelve (2016. május 11.) a vasútbiztonságról (átdolgozás), (HL L 138., 2016.5.26., 102. o.).
               
               
                  
                     (7)
                  
                        Az Európai Parlament és a Tanács 2004/49/EK irányelve (2004. április 29.) a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról (vasútbiztonsági irányelv) (HL L 164., 2004.4.30., 44. o.).
               
               
                  
                     (8)
                  
                        Az Európai Parlament és a Tanács 2008/57/EK irányelve (2008. június 17.) a vasúti rendszer Közösségen belüli kölcsönös átjárhatóságáról (HL L 191., 2008.7.18., 1. o.).